SCB กระหึ่ม! โดดลงทุน”GOJEK”แอปฯแท็กซี่อินโดพร้อมผนึก “GET” ลุยขับเคลื่อนธุรกิจยุคดิจิทัล
SCB กระหึ่ม! โดดลงทุนแอปฯแท็กซี่อินโด "GOJEK" พร้อมผนึก "GET" ลุยขับเคลื่อนธุรกิจยุคดิจิทัลไลฟ์สไตล์
SCB กระหึ่ม! โดดลงทุน "GOJEK" พร้อมผนึก "GET" ลุยขับเคลื่อนธุรกิจยุคดิจิทัลไลฟ์สไตล์
11 ก.ค. 2562

ดร. อารักษ์ สุธีวงศ์ ผู้จัดการใหญ่ ธนาคารไทยพาณิชย์ จำกัด (มหาชน) หรือ SCB เปิดเผยว่า เป้าหมายของธนาคารไทยพาณิชย์ คือ การทำให้แบงก์เป็นแพลตฟอร์ม (Platform Banking) ด้วยการพัฒนาขีดความสามารถใหม่ๆ โดยเฉพาะการนำดิจิทัลเทคโนโลยีมาเป็นตัวขับเคลื่อนสำคัญในการพัฒนารูปแบบการให้บริการแก่ลูกค้า เพื่อรองรับการเติบโตในรูปแบบที่ไม่เหมือนเดิม ในการพัฒนาขีดความสามารถใหม่ๆ นั้น
นอกจากเรื่องของเทคโนโลยีแล้วยังรวมถึงการผลักดันการเติบโตเพื่อทดแทนธุรกิจเดิม (New Normal of Growth) และการปรับโมเดลธุรกิจในรูปแบบใหม่ สร้างการเติบโตผ่านการซื้อหรือการลงทุนในธุรกิจเป้าหมาย (Inorganic Growth) เช่น การหาพันธมิตรใหม่ๆ ที่มีศักยภาพ การลงทุนในบริษัทที่เชี่ยวชาญด้านเทคโนโลยี เป็นต้น
สำหรับการประกาศการลงทุนใน GOJEK (โกเจ็ก) สตาร์ทอัพระดับ Decacorn ชั้นนำจากอินโดนีเซีย และเป็นกลุ่มบริษัทเทคโนโลยีชั้นนำในภูมิภาคเอเชียตะวันออกเฉียงใต้ ที่มีศักยภาพสูง เติบโตอย่างรวดเร็วในระยะเวลาเพียงไม่กี่ปี มีการพัฒนาเทคโนโลยีใหม่ๆ อย่างต่อเนื่อง จนกลายเป็นแพลตฟอร์มที่ให้บริการแบบออนดีมานด์ที่มีบริการหลากหลาย ด้วยเจตนารมณ์ที่สอดคล้องกัน และมีเป้าหมายตรงกันในการผลักดันอีโคซิสเต็มที่ตอบโจทย์ผู้บริโภค และผู้ประกอบการรายย่อย ทำให้ธนาคารตัดสินใจร่วมเป็นส่วนหนึ่งของการลงทุนในรอบซีรีส์ เอฟ  (Series F Funding Round) ของทาง GOJEK
ทั้งนี้เมื่อธนาคารมีพันธมิตรที่แข็งแกร่ง มีขีดความสามารถใหม่ จนนำไปสู่การเป็นแพลตฟอร์มที่เข้าใจและตอบสนองความต้องการของลูกค้าได้ดีขึ้นและทันต่อความต้องการที่เปลี่ยนแปลงไปอย่างรวดเร็ว จะเป็นกุญแจสำคัญที่นำองค์กรไปสู่เป้าหมายการเป็น “ธนาคารที่น่าชื่นชมที่สุด” หรือ “The Most Admired Bank”.
ด้าน นางอภิพันธ์ เจริญอนุสรณ์ ผู้จัดการใหญ่ ธนาคารไทยพาณิชย์ เปิดเผยว่า ความร่วมมือในครั้งนี้นอกจากเรื่องของการที่ธนาคารได้ร่วมลงทุนใน GOJEK แล้ว ธนาคารยังได้จับมือกับ GET แอปพลิเคชันไลฟ์สไตล์ออนดีมานด์ ในการเป็น Strategic Partner ที่จะมาร่วมกันสร้างและพัฒนาระบบนิเวศด้านดิจิทัลไลฟ์สไตล์ให้เกิดขึ้นในประเทศไทยอย่างเป็นรูปธรรม เป็นส่วนหนึ่งในการขับเคลื่อนเศรษฐกิจดิจิทัลของประเทศ ผ่านกลุ่มคนขับ (GET driver) ร้านค้า (แม่มณีและ GET FOOD) และผู้ใช้งานแอปพลิเคชัน (SCB EASY และ GET)
นอกจากนี้ธนาคารให้ความสำคัญกับเรื่อง Customer Focus เพราะการเข้าใจลูกค้า คือ กุญแจสำคัญในการพัฒนารูปแบบการให้บริการ ดังนั้น ความร่วมมือในครั้งนี้ยังครอบคลุมถึงการเพิ่มโอกาสในการเข้าถึงบริการทางการเงิน (Financial  Inclusion) ด้วยโซลูชันทางการเงินที่ตอบโจทย์ความต้องการใน 3 กลุ่มหลัก ได้แก่
โดยเป้าหมายอย่างหนึ่งของการทำงานร่วมกันคือการสร้างประสบการณ์ด้านการชำระเงินแบบไร้รอยต่อ (Seamless Payment Experience) แต่สิ่งสำคัญที่สุดที่จะมาช่วยสร้างความแตกต่างทางธุรกิจของความร่วมมือกับ GET ในครั้งนี้ คือ การต่อยอดและเชื่อมโยงเครือข่ายพันธมิตร (Key Business Partnership) ของธนาคารที่หลากหลายในกลุ่มต่างๆ อาทิ รีเทล ค้าปลีก ค้าส่ง โรงแรม ร้านอาหาร โรงพยาบาล และมหาวิทยาลัยชั้นนำของประเทศ รวมถึงพันธมิตรระดับสากล เพื่อสร้างการเติบโตแบบก้าวกระโดด (Exponential Growth) ยกระดับและขยายขอบเขตของอีโคซิสเต็มให้กว้างขึ้นและตอบโจทย์ความต้องการของลูกค้าได้มากที่สุด
ด้าน นายแอนดรูว์ ลี ผู้อำนวยการธุรกิจต่างประเทศ ของ GOJEK เปิดเผยว่า ไทยพาณิชย์แชร์อุดมการณ์เดียวกับเราในการใช้เทคโนโลยีเพื่อยกระดับคุณภาพชีวิตของทั้งผู้บริโภค คนขับ และผู้ประกอบการร้านค้า เรามีความยินดีเป็นอย่างมากที่จะได้ร่วมงานกับไทยพาณิชย์ ในฐานะหนึ่งในผู้ลงทุนของเรา วิสัยทัศน์และโมเดลธุรกิจของ GOJEK นั้นประสบความสำเร็จในการเพิ่มประสิทธิผลให้ผู้ใช้งาน
รวมถึงเพิ่มโอกาสในการสร้างรายได้ให้กับทั้งคนขับ และผู้ประกอบการในหลายธุรกิจในภูมิภาคเอเชียตะวันออกเฉียงใต้ การผนึกกำลังกับไทยพาณิชย์ในครั้งนี้ แสดงถึงความเชื่อมั่นที่เราได้รับอย่างต่อเนื่องในตลาดที่เราเข้าไปดำเนินงาน และเรามุ่งจะขยายขนาดธุรกิจของเรารวมถึงเสริมกำลังการให้บริการทั้งในประเทศไทยและประเทศอื่นๆ ต่อไป
ขณะที่ นายภิญญา นิตยาเกษตรวัฒน์ ผู้ร่วมก่อตั้งและประธานเจ้าหน้าที่บริหาร GET เปิดเผยว่า GET กำลังเติบโตแบบก้าวกระโดด แต่นี่เป็นเพียงจุดเริ่มต้น เพราะสัดส่วนของการใช้บริการเรียกรถ และบริการส่งอาหารยังถือเป็นส่วนน้อยเมื่อเปรียบเทียบกับโอกาสที่มีในตลาด เราตื่นเต้นและยินดีที่จะได้ร่วมงานกับไทยพาณิชย์ ซึ่งจะช่วยให้เราเข้าถึงตลาดที่กว้างขึ้น และสามารถมอบประสบการณ์ที่สะดวกสบายยิ่งขึ้นให้กับผู้ใช้งานของเรา ด้วยเทคโนโลยีของ GET และความเข้าใจอย่างลึกซึ้งถึงพฤติกรรมของผู้บริโภค ประกอบกับความเชี่ยวชาญด้านบริการทางการเงินของไทยพาณิชย์ เราเชื่อมั่นว่าการจับมือกันในครั้งนี้จะนำมาซึ่งประโยชน์มากมายให้กับคนไทยนับล้านคน
ทั้งนี้เพื่อเป็นการแนะนำและกระตุ้นให้เกิดการใช้งาน GET แอปพลิเคชันไลฟ์สไตล์ออนดีมานด์ จึงได้จัดให้มีโปรโมชั่นพิเศษ โดยมีรายละเอียดดังนี้
โดยสามารถกดรับสิทธิ์หรือดูรายละเอียดเพิ่มเติมได้ทางแอปพลิเคชัน SCB EASY ระยะเวลาแคมเปญเริ่มตั้งแต่วันที่ 14 กรกฎาคม – 13 สิงหาคม 2562